“Bojxona rasmiylashtiruvini amalga oshirishda majburiy tartibda bojxona ekspertizasi o‘tkaziladigan tovarlar ro‘yxatini tasdiqlash haqida”gi qarorni o‘z kuchini yo‘qotgan deb topish to‘g‘risida

O‘zbekiston Respublikasi Prezidentining 2018-yil 24-noyabrdagi PF-5582-son “Bojxona ma’muriyatchiligini takomillashtirish va O‘zbekiston Respublikasi davlat bojxona xizmati organlari faoliyati samaradorligini oshirish bo‘yicha qo‘shimcha chora-tadbirlar to‘g‘risida”gi Farmoniga muvofiq O‘zbekiston Respublikasi Davlat bojxona qo‘mitasi qaror qiladi:
 1. O‘zbekiston Respublikasi Davlat bojxona qo‘mitasining 2016-yil 18-apreldagi 01-02/16-27-son “Bojxona rasmiylashtiruvini amalga oshirishda majburiy tartibda bojxona ekspertizasi o‘tkaziladigan tovarlar ro‘yxatini tasdiqlash haqida”gi qarori (ro‘yxat raqami 2787, 2016-yil 17-may) (O‘zbekiston Respublikasi qonun hujjatlari to‘plami, 2016-y., 20-son, 225-modda) o‘z kuchini yo‘qotgan deb topilsin.
 2. Mazkur qaror rasmiy e’lon qilingan kundan e’tiboran kuchga kiradi.